text: Byder på alkoholfri drinks i Haderslev
  28 juni 2012 kl. 08.45
  Fredag eftermiddag bliver der tilbud drinks på Gravene i Haderslev, som summer af musikfestival, karneval og glade studenter. Men drinksene er uden promiller som led i en trafik-kampagne.
  Budskabet lyder: Find ud af, hvem der kører hjem fra sommeres fester. 
  - Er man vært ved en festlig sammenkomst bør man tænke på, at der som regel er én som skal køre bilen hjem og derfor tilbyde et alkoholfri alternativ til chaufføren, siger trafiksikkerhedsmedarbejder i Haderslev Kommune, Sonja Svendsen.
  På Gravene i Haderslev midtby tilbydes smagsprøver på god alkoholfrie sommerdrinks som led i den landsdækkende spritkampagne, Hvem kører hjem? 
  Der bliver også mulighed for at låne et par specielle briller, som gør det svært at bevare balancen - som hvis man er fuld. Og man kan også teste, om drinksene nu også er alkoholfrie ved at puste i et alkometer...
  